স্কোরিং (ক্রিকেট)
স্কোরিং ক্রিকেট খেলার অবিচ্ছেদ্য অংশ ও এটি দু’টি ধারায় বিভক্ত। প্রত্যেক দলের কতসংখ্যক রান সংগৃহীত হলো ও কতসংখ্যক উইকেটের পতন ঘটেছে - তা উল্লেখ থাকে। যিনি স্কোরিংয়ের সাথে সম্পৃক্ত, তিনি স্কোরার নামে পরিচিতি পান। তিনি কর্তৃপক্ষ কর্তৃক মনোনীত ব্যক্তি হিসেবে সকল ধরনের রান, উইকেটের পতন ও কীভাবে তা ঘটেছে (বোল্ড, এলবিডব্লিউ, ক্যাচ, রান আউট ইত্যাদি), ওভারের সংখ্যা ইত্যাদি তুলে ধরেন। পেশাদার খেলায় ক্রিকেটের আইনের সাথে মিল রেখে দুইজন স্কোরার মনোনীত হন। প্রায়শঃই উভয় দলের পক্ষ থেকে একজন করে নিযুক্ত করা হয়।